title: 2009/397/EZ: Odluka Vijeća od 26. veljače 2009. o potpisivanju u ime Europske zajednice Konvencije o sporazumima o izboru suda

text:
182                   HR                                Službeni list Europske unije                                             19/Sv. 16
32009D0397
29.5.2009.                                          SLUŽBENI LIST EUROPSKE UNIJE                                                  L 133/1
                                                            ODLUKA VIJEĆA
                                                          od 26. veljače 2009.
                        o potpisivanju u ime Europske zajednice Konvencije o sporazumima o izboru suda
                                                              (2009/397/EZ)
VIJEĆE EUROPSKE UNIJE,                                                    (4)   Zajednica ima isključivu nadležnost u svim pitanjima
                                                                                koja se uređuju Konvencijom.
uzimajući u obzir Ugovor o osnivanju Europske zajednice, a
posebno njegov članak 61. točku (c) u vezi s člankom 300.                 (5)   Člankom 30. Konvencije dopušta se Zajednici da
drugim stavkom prvom rečenicom,                                                 Konvenciju potpiše, prihvati, odobri ili da joj pristupi.
uzimajući u obzir prijedlog Komisije,                                     (6)   Ujedinjena Kraljevina i Irska sudjeluju u donošenju i
                                                                                primjeni ove Odluke.
budući da:
                                                                          (7)   U skladu s člancima 1. i 2. Protokola o stajalištu Danske
                                                                                koji je priložen Ugovoru o Europskoj uniji i Ugovoru o
                                                                                osnivanju Europske zajednice, Danska ne sudjeluje u
                                                                                donošenju ove Odluke, ona ju ne obvezuje niti podliježe
(1)     Komisija djeluje na uspostavljanju zajedničkog pravo                   njezinoj primjeni.
        sudnog područja, koje se temelji na načelu uzajamnog
        priznavanja sudskih odluka.
                                                                          (8)   Konvenciju bi trebalo potpisati i priloženu izjavu
                                                                                odobriti,
(2)     Konvencija o sporazumima o izboru suda, sklopljena
        30. lipnja 2005. u okviru Haške konferencije o među
        narodnom privatnom pravu (dalje u tekstu „Konvencija”),
        predstavlja dragocjen doprinos promicanju autonomije
        stranaka u međunarodnim poslovnim odnosima i
        jačanju predvidljivosti sudskih odluka u takvim odno             ODLUČILO JE:
        sima.
                                                                                Članak 1.
(3)     Konvencija utječe na sekundarno zakonodavstvo Zajed
        nice o sudskoj nadležnosti koja se temelji na izboru stra        U ime Europske zajednice odobrava se potpisivanje Konvencije
        naka te o priznavanju i izvršenju sudskih odluka koje iz          o sporazumima o izboru suda sklopljene u Haagu 20. lipnja
        toga proizlaze, posebno na Uredbu Vijeća (EZ)                     2005., podložno kasnijem sklapanju Konvencije.
        br. 44/2001 od 22. prosinca 2000. o nadležnosti, priz
        navanju i izvršenju sudskih odluka u građanskim i trgo
        vačkim stvarima (1).
(1) SL L 12, 16.1.2001., str. 1.                                          Tekst Konvencije priložen je ovoj Odluci kao Prilog I.
 ---pagebreak--- 19/Sv. 16         HR                                Službeni list Europske unije                                      183
                                                             Članak 2.
          Predsjednika Vijeća ovlašćuje se da odredi jednu ili više osoba ovlaštenih za potpisivanje Konvencije u ime
          Zajednice i davanje izjave iz Priloga II. ovoj Odluci.
                                                             Članak 3.
          Ova se Odluka objavljuje u Službenom listu Europske unije.
          Sastavljeno u Bruxellesu 26. veljače 2009.
                                                                                Za Vijeće
                                                                                Predsjednik
                                                                                I. LANGER
 ---pagebreak--- 184          HR                                    Službeni list Europske unije                                                19/Sv. 16
                                                             PRILOG I.
                                        KONVENCIJA O SPORAZUMIMA O IZBORU SUDA
    Države stranke ove Konvencije,
    u želji da promiču međunarodnu trgovinu i ulaganje kroz jačanje pravosudne suradnje,
    vjerujući da se takva suradnja može pojačati ujednačenim pravilima o sudskoj nadležnosti i priznavanju i izvršenju stranih
    sudskih odluka u građanskim i trgovačkim stvarima,
    vjerujući da takva pojačana suradnja zahtijeva posebno međunarodno pravno uređenje koje pruža sigurnost i osigurava
    učinkovitost sporazumâ o izboru isključivo nadležnog suda između stranaka u poslovnim odnosima te uređuje priz
    navanje i izvršenje sudskih odluka koje proizlaze iz postupaka temeljenih na takvim sporazumima,
    odlučile su sklopiti ovu Konvenciju i dogovorile su se o sljedećim odredbama:
                                                           POGLAVLJE I.
                                               PODRUČJE PRIMJENE I DEFINICIJE
                                                              Članak 1.
                                                         Područje primjene
    1.     Ova Konvencija se primjenjuje u međunarodnim predmetima na sporazume o izboru isključivo nadležnog suda,
    sklopljene u građanskim ili trgovačkim stvarima.
    2.     Za potrebe poglavlja II., predmet je međunarodan, osim ako stranke boravište imaju u istoj državi ugovornici te su
    odnos stranaka i svi drugi elementi relevantni za spor, bez obzira na mjesto izabranog suda, povezani samo s tom
    državom.
    3.     Za potrebe poglavlja III., predmet je međunarodan kada se zahtijeva priznavanje ili izvršenje strane sudske odluke.
                                                              Članak 2.
                                                 Isključenja iz područja primjene
    1.     Ova se Konvencija ne primjenjuje na sporazume o izboru isključivo nadležnog suda:
    (a) čija je stranka fizička osoba koja djeluje u prvom redu za osobne, obiteljske ili kućanske potrebe (potrošač);
    (b) koji su povezani s ugovorima o radu, uključujući kolektivne ugovore.
    2.     Ova se Konvencija ne primjenjuje u sljedećim predmetima:
    (a) status i pravna sposobnost fizičkih osoba;
    (b) obveze uzdržavanja;
    (c) druga obiteljskopravna pitanja, uključujući uređivanje imovinskih odnosa u braku i druga prava ili obveze koji
         proizlaze iz bračnog odnosa ili iz sličnih odnosa;
    (d) oporuke i nasljeđivanje;
    (e) insolventnost, poravnanje i slična pitanja;
    (f)  prijevoz putnika i robe;
    (g) onečišćavanje mora, ograničavanje odgovornosti za pomorske tražbine, generalna havarija i tegljenje i spašavanje
         tereta u izvanrednim slučajevima;
 ---pagebreak--- 19/Sv. 16           HR                                  Službeni list Europske unije                                                185
          (h) borba protiv monopola (tržišno natjecanje);
          (i)   odgovornost za nuklearnu štetu;
          (j)   odštetni zahtjevi za osobnu povredu, koje podnesu fizičke osobe ili su podneseni u njihovo ime;
          (k) odštetni zahtjevi za štetu na materijalnoj imovini, koji ne proizlaze iz ugovornog odnosa;
          (l)   stvarna prava na nekretninama i najamna prava na nekretninama;
          (m) valjanost, ništavost ili prestanak pravnih osoba te valjanost odluka njihovih tijela;
          (n) valjanost prava intelektualnog vlasništva, izuzev autorskog prava i srodnih prava;
          (o) kršenje prava intelektualnog vlasništva, izuzev autorskog prava i srodnih prava, osim ako je pokrenut postupak za
                utvrđivanje kršenja zbog povrede ugovora među strankama u vezi s takvim pravima ili bi se takav postupak mogao
                pokrenuti zbog povrede tog ugovora;
          (p) valjanost upisa u javne registre.
          3.     Neovisno o stavku 2., postupak nije isključen iz područja primjene ove Konvencije kada se pitanje, isključeno na
          temelju navedenog stavka, javlja isključivo kao prethodno pitanje, a ne kao predmet postupka. Posebno, činjenica da se
          pitanje koje je isključeno na temelju stavka 2. javlja u okviru obrane, sama po sebi ne isključuje postupak iz primjene
          Konvencije ako navedeno pitanje nije predmet postupka.
          4.     Ova se Konvencija ne primjenjuje na arbitražne i srodne postupke.
          5.     Postupak nije isključen iz područja primjene ove Konvencije samom činjenicom da je država, uključujući vladu,
          vladinu agenciju ili bilo koju osobu koja djeluje u ime države, stranka u dotičnom postupku.
          6.     Ništa u ovoj Konvenciji ne utječe na povlastice i imunitete država ili međunarodnih organizacija u vezi s njima
          samima i njihovom imovinom.
                                                                   Članak 3.
                                               Sporazumi o izboru isključivo nadležnog suda
          Za potrebe ove Konvencije:
          (a) „sporazum o izboru isključivo nadležnog suda” znači sporazum koji sklope dvije ili više stranaka i koji ispunjava
              zahtjeve iz stavka (c) te, za potrebe odlučivanja u sporovima koji su nastali ili bi mogli nastati u vezi s određenim
              pravnim odnosom, određuje sudove jedne države ugovornice ili jedan ili više posebnih sudova jedne države ugovor
              nice, čime je isključena nadležnost svih drugih sudova;
          (b) sporazum o izboru suda koji određuje sudove jedne države ugovornice ili jedan ili više posebnih sudova jedne države
              ugovornice smatra se sporazumom o izboru isključivo nadležnog suda, osim ako stranke izrijekom odrede drukčije;
          (c) sporazum o izboru isključivo nadležnog suda mora se sklopiti ili dokumentirati:
               i. u pisanom obliku; ili
              ii. bilo kojim drugim sredstvom priopćavanja koje omogućava dostupnost informacija, tako da se mogu upotrijebiti i
                  poslije;
          (d) sporazum o izboru isključivo nadležnog suda, koji je dio ugovora, uzima se kao sporazum koji je neovisan o drugim
              uvjetima ugovora. Valjanost sporazuma o izboru isključivo nadležnog suda nije moguće pobijati samo na temelju
              tvrdnje da ugovor nije valjan.
 ---pagebreak--- 186          HR                                     Službeni list Europske unije                                                19/Sv. 16
                                                                Članak 4.
                                                           Druge definicije
    1.     U ovoj Konvenciji „sudska odluka” znači svaka odluka suda o meritumu, bez obzira na to kako se zove, uključujući
    rješenje ili nalog, kao i određivanje troškova ili izdataka od strane suda (uključujući sudskog službenika), pod uvjetom da
    se to određivanje odnosi na odluku o meritumu koja se može priznati ili izvršiti na temelju ove Konvencije. Privremena
    zaštitna mjera nije sudska odluka.
    2.     Za potrebe ove Konvencije, smatra se da subjekt ili osoba, osim fizičke osobe, ima boravište u državi:
    (a) u kojoj ima svoje statutarno sjedište;
    (b) u skladu s čijim pravom je bila osnovana;
    (c) u kojoj ima glavnu upravu; ili
    (d) u kojoj se nalazi njezino glavno mjesto poslovanja.
                                                             POGLAVLJE II.
                                                            NADLEŽNOST
                                                                Članak 5.
                                                     Nadležnost izabranog suda
    1.     Sud ili sudovi države ugovornice, određeni u sporazumu o izboru isključivo nadležnog suda, nadležni su za
    odlučivanje u sporu na koji se primjenjuje sporazum, osim ako je sporazum ništav na temelju prava dotične države.
    2.     Sud koji je nadležan na temelju stavka 1. ne smije odbiti izvršavanje nadležnosti s obrazloženjem da bi o sporu
    trebao odlučivati sud druge države.
    3.     Prethodni stavci ne utječu na pravila:
    (a) o nadležnosti koja se odnose na predmet spora ili vrijednost zahtjeva;
    (b) o unutarnjoj raspodjeli nadležnosti među sudovima države ugovornice. Međutim, kada izabrani sud ima diskreciju u
         pogledu prijenosa predmeta, trebalo bi uzeti u obzir izbor stranaka.
                                                                Članak 6.
                                                Obveze suda koji nije bio izabran
    Sud države ugovornice koji nije izabrani sud suspendira ili prekida postupak na koji se primjenjuje sporazum o izboru
    isključivo nadležnog suda, osim ako:
    (a) je sporazum ništav na temelju prava države izabranog suda;
    (b) stranka nije imala poslovnu sposobnost za sklapanje sporazuma na temelju prava države suda pred kojim je pokrenut
         postupak;
    (c) bi priznavanje valjanosti tog sporazuma predstavljalo očitu nepravdu ili bi bilo očito u suprotnosti s javnim poretkom
         države suda pred kojim je pokrenut postupak;
    (d) sporazum zbog izvanrednih razloga, na koje stranke ne mogu utjecati, nije moguće razumno izvršavati; ili
    (e) je izabrani sud odlučio da o predmetu neće raspravljati.
                                                                Članak 7.
                                                     Privremene zaštitne mjere
    Ovom se Konvencijom ne uređuju privremene zaštitne mjere. Jednako tako, ovom se Konvencijom ne zahtijeva niti
    sprječava da sud države ugovornice odobri, odbije ili ukine privremene zaštitne mjere niti se utječe na to može li stranka
    zahtijevati takve mjere ili treba li sud odobriti, odbiti ili ukinuti takve mjere.
 ---pagebreak--- 19/Sv. 16           HR                                   Službeni list Europske unije                                                      187
                                                                  POGLAVLJE III.
                                                        PRIZNAVANJE I IZVRŠENJE
                                                                      Članak 8.
                                                             Priznavanje i izvršenje
          1.     Sudska odluka koju donese sud države ugovornice, koji je određen u sporazumu o izboru isključivo nadležnog suda,
          priznaje se i izvršava u drugim državama ugovornicama u skladu s ovim poglavljem. Priznavanje ili izvršenje može se
          odbiti samo zbog razloga navedenih u ovoj Konvenciji.
          2.     Ne dovodeći u pitanje preispitivanje koje je potrebno za primjenu odredbi ovog poglavlja, ne obavlja se preispi
          tivanje merituma sudske odluke koju donese sud podrijetla. Sud kojem je podnesen zahtjev vezan je utvrđenim činjeni
          cama na kojima je sud podrijetla temeljio svoju nadležnost, osim u slučaju sudske odluke zbog ogluhe.
          3.     Sudska odluka se priznaje samo ako ima učinak u državi podrijetla i izvršava se samo ako je izvršiva u državi
          podrijetla.
          4.     Priznavanje ili izvršenje može se odgoditi ili odbiti ako je sudska odluka predmet preispitivanja u državi podrijetla ili
          ako rok za zahtijevanje redovnog preispitivanja sudske odluke nije istekao. Odbijanje ne sprječava naknadni zahtjev za
          priznavanje ili izvršenje sudske odluke.
          5.     Ovaj članak se primjenjuje i na sudske odluke koje donese sud države ugovornice na temelju prijenosa predmeta s
          izabranog suda u dotičnoj državi ugovornici, kako je to dopušteno u skladu s člankom 5. stavkom 3. Međutim, kada je
          izabrani sud imao diskreciju u pogledu prijenosa predmeta na drugi sud, priznavanje ili izvršenje sudske odluke može se
          odbiti u odnosu na stranku koja se pravodobno usprotivila prijenosu u državi podrijetla.
                                                                      Članak 9.
                                                      Odbijanje priznavanja ili izvršenja
          Priznavanje ili izvršenje može se odbiti ako:
          (a) je sporazum bio ništav na temelju prava države izabranog suda, osim ako je izabrani sud utvrdio da je sporazum
              valjan;
          (b) stranka nije imala poslovnu sposobnost za sklapanje sporazuma na temelju prava države kojoj je podnesen zahtjev;
          (c) dokument kojim je pokrenut postupak ili jednakovrijedan dokument, uključujući bitne elemente zahtjeva:
               i. tuženiku nije bio dostavljen pravodobno i na način koji mu omogućuje pripremanje obrane, osim ako se tuženik
                  pojavio na sudu podrijetla i tamo iznio obranu bez osporavanja dostave, pod uvjetom da pravo države podrijetla
                  dopušta osporavanje dostave; ili
              ii. tuženiku u državi kojoj je podnesen zahtjev bio je dostavljen na način koji nije u skladu s temeljnim načelima
                  države kojoj je podnesen zahtjev o dostavi dokumenata;
          (d) presuda proizlazi iz prijevare u vezi s postupovnim pitanjima;
          (e) bi priznavanje ili izvršenje bilo očito nespojivo s javnim poretkom države kojoj je podnesen zahtjev, uključujući
              situacije u kojima su posebni postupci, koji su za posljedicu imali sudsku odluku, bili nespojivi s temeljnim načelima o
              pravičnosti postupka dotične države;
          (f) sudska odluka nije u skladu sa sudskom odlukom donesenom u državi kojoj je podnesen zahtjev u sporu između istih
              stranaka; ili
          (g) sudska odluka nije u skladu s prethodnom sudskom odlukom donesenom u drugoj državi između istih stranaka u
              pogledu istog zahtjeva ako prethodna odluka ispunjava uvjete koji su potrebni za njezino priznavanje u državi kojoj je
              podnesen zahtjev.
 ---pagebreak--- 188           HR                                    Službeni list Europske unije                                                 19/Sv. 16
                                                              Članak 10.
                                                         Prethodna pitanja
    1.     Kada se pitanje, koje je isključeno na temelju članka 2. stavka 2. ili na temelju članka 21., pojavilo kao prethodno
    pitanje, odluka u pogledu tog pitanja ne priznaje se niti izvršava na temelju ove Konvencije.
    2.     Priznavanje ili izvršenje sudske odluke može se odbiti ako i u mjeri u kojoj je sudska odluka bila utemeljena na
    odluci o pitanju koje je isključeno na temelju članka 2. stavka 2.
    3.     Međutim, u slučaju odlučivanja o valjanosti prava intelektualnog vlasništva, izuzev autorskog prava i srodnih prava,
    priznavanje ili izvršenje sudske odluke može se odbiti ili odgoditi u skladu s prethodnih stavkom samo ako:
    (a) dotična odluka nije u skladu sa sudskom odlukom ili odlukom nadležnog tijela o tom pitanju, donesenom u državi
        čije je pravo bilo temelj za nastanak prava intelektualnog vlasništva; ili
    (b) postupak u vezi s valjanošću prava intelektualnog vlasništva još je u tijeku u dotičnoj državi.
    4.     Priznavanje ili izvršenje sudske odluke može se odbiti ako i u mjeri u kojoj je sudska odluka bila utemeljena na
    odluci o pitanju koje je isključeno na temelju izjave koju je država kojoj je podnesen zahtjev dala u skladu s člankom 21.
                                                              Članak 11.
                                                           Naknada štete
    1.     Priznavanje ili izvršenje sudske odluke može se odbiti ako i u mjeri u kojoj se sudskom odlukom dodjeljuje odšteta,
    uključujući egzemplarnu odštetu ili odštetu u svrhu kažnjavanja, kojom se stranki ne nadoknađuju stvarni gubitak ili
    pretrpljena šteta.
    2.     Sud kojem je podnesen zahtjev vodi računa o tome je li i u kojoj je mjeri odšteta koju je dodijelio sud podrijetla
    namijenjena pokrivanju troškova i izdataka u vezi s postupkom.
                                                              Članak 12.
                                                          Sudske nagodbe
    Sudske nagodbe, koje je odobrio sud države ugovornice određen u sporazumu o izboru isključivo nadležnog suda ili koje
    su sklopljene pred navedenim sudom tijekom postupka te koje su izvršive na jednak način kao i sudska odluka u državi
    podrijetla, izvršive su na temelju ove Konvencije na jednak način kao i sudska odluka.
                                                              Članak 13.
                                                  Dokumenti koje treba podnijeti
    1.     Stranka koja traži priznavanje ili izvršenje podnosi sljedeće:
    (a) potpunu i ovjerenu presliku sudske odluke;
    (b) sporazum o izboru isključivo nadležnog suda, ovjerenu presliku tog sporazuma ili drugi dokaz o njegovom postoja
        nju;
    (c) ako je bila donesena sudska odluka zbog ogluhe, izvornik ili ovjerenu presliku dokumenta kojim se dokazuje da je
        dokument kojim je pokrenut postupak ili jednakovrijedan dokument bio dostavljen stranci koja se nije odazvala
        sudskom pozivu;
    (d) sve dokumente potrebne da se utvrdi da je sudska odluka važeća ili, prema potrebi, da je izvršiva u državi podrijetla;
    (e) u slučaju iz članka 12., potvrdu suda države podrijetla da su sudska nagodba ili njezin dio izvršivi na jednak način kao
        i sudska odluka u državi podrijetla.
    2.     Ako sadržaj sudske odluke ne dopušta sudu kojem je podnesen zahtjev da provjeri jesu li ispunjeni uvjeti iz ovog
    poglavlja, taj sud može zahtijevati bilo koji drugi potreban dokument.
 ---pagebreak--- 19/Sv. 16           HR                                   Službeni list Europske unije                                                 189
          3.     Zahtjevu za priznavanje ili izvršenje može se priložiti dokument koji je izdao sud (uključujući sudskog službenika)
          države podrijetla, u obliku koji je preporučila i objavila Haška konferencija o međunarodnom privatnom pravu.
          4.     Ako dokumenti iz ovog članka nisu sastavljeni na službenom jeziku države kojoj je podnesen zahtjev, uz njih se
          prilaže ovjeren prijevod na službeni jezik, osim ako je pravom države kojoj je podnesen zahtjev drukčije predviđeno.
                                                                   Članak 14.
                                                                    Postupak
          Postupak za priznavanje, proglašavanje izvršivosti ili prijavu izvršenja te za izvršenje sudske odluke uređuje pravo države
          kojoj je podnesen zahtjev, osim ako je ovom Konvencijom drukčije predviđeno. Sud kojem se uputi zahtjev žurno
          postupa.
                                                                   Članak 15.
                                                                  Odvojivost
          Priznavanje ili izvršenje odvojivog dijela sudske odluke odobrava se u slučaju kada se zahtijeva priznavanje ili izvršenje
          navedenog dijela ili kada se na temelju ove Konvencije može priznati ili izvršiti samo dio sudske odluke.
                                                                 POGLAVLJE IV.
                                                               OPĆE ODREDBE
                                                                   Članak 16.
                                                              Prijelazne odredbe
          1.     Ova se Konvencija primjenjuje na sporazume o izboru isključivo nadležnog suda sklopljene nakon njezina stupanja
          na snagu za državu izabranog suda.
          2.     Ova se Konvencija ne primjenjuje na postupke koji se pokrenu prije nego što ona stupi na snagu za državu suda
          pred kojim je pokrenut postupak.
                                                                   Članak 17.
                                                     Ugovori o osiguranju i reosiguranju
          1.     Postupak na temelju ugovora o osiguranju ili reosiguranju nije isključen iz područja primjene ove Konvencije zbog
          činjenice da se ugovor o osiguranju ili reosiguranju odnosi na pitanje na koje se ova Konvencija ne primjenjuje.
          2.     Priznavanje i izvršenje sudske odluke u pogledu odgovornosti na temelju uvjeta iz ugovora o osiguranju ili
          reosiguranju ne smije se ograničiti niti odbiti zbog činjenice da odgovornost u skladu s dotičnim ugovorom uključuje
          odgovornost za nadoknadu štete osiguraniku ili reosiguraniku u pogledu:
          (a) pitanja na koje se ova Konvencija ne primjenjuje; ili
          (b) dodjeljivanja odštete na koju bi se mogao primijeniti članak 11.
                                                                   Članak 18.
                                                          Odsutnost službene ovjere
          Svi dokumenti koji se prosljeđuju ili dostavljaju u skladu s ovom Konvencijom oslobođeni su potrebe za službenom
          ovjerom ili za bilo kakvom drugom sličnom formalnošću, uključujući i apostil.
                                                                   Članak 19.
                                                   Izjave kojima se ograničava nadležnost
          Država može izjaviti da njezini sudovi mogu odbiti odlučivati u sporovima na koje se primjenjuje sporazum o izboru
          isključivo nadležnog suda ako, izuzevši lokaciju izabranog suda, ne postoji povezanost dotične države i stranaka ili spora.
                                                                   Članak 20.
                                            Izjave kojima se ograničava priznavanje i izvršenje
          Država može izjaviti da njezini sudovi mogu odbiti priznavanje ili izvršenje sudske odluke koju je donio sud druge države
          ugovornice ako su stranke boravište imale u državi kojoj je podnesen zahtjev, a odnos među strankama kao i svi drugi
          elementi relevantni za spor, izuzevši lokaciju izabranog suda, bili su povezani samo s državom kojoj je podnesen zahtjev.
 ---pagebreak--- 190           HR                                    Službeni list Europske unije                                                  19/Sv. 16
                                                              Članak 21.
                                                Izjave u vezi s posebnim pitanjima
    1.     Kada država ima velik interes da ne primjenjuje ovu Konvenciju na neko posebno pitanje, dotična država može
    izjaviti da na navedeno pitanje neće primjenjivati Konvenciju. Država koja daje takvu izjavu osigurava da izjava nije šira
    nego što je to potrebno te da je posebno pitanje, koje je isključeno, jasno i točno definirano.
    2.     Ova se Konvencija, u vezi s navedenim pitanjem, ne primjenjuje:
    (a) u državi ugovornici koja je dala izjavu;
    (b) u drugim državama ugovornicama, kada sporazum o izboru isključivo nadležnog suda određuje sud, ili jedan ili više
        posebnih sudova, države koja je dala izjavu.
                                                              Članak 22.
                          Uzajamne izjave o sporazumima o izboru suda koji nije isključivo nadležan
    1.     Država ugovornica može izjaviti da će njezini sudovi priznavati i izvršavati sudske odluke sudova drugih država
    ugovornica koji su određeni u sporazumu o izboru suda koji sklope dvije ili više stranaka i koji ispunjava zahtjeve iz
    članka 3. točke (c) te koji, za potrebe odlučivanja u sporovima koji su nastali ili bi mogli nastati u vezi s posebnim
    pravnim odnosom, određuje sud ili sudove jedne ili više država ugovornica (sporazum o izboru suda koji nije isključivo
    nadležan).
    2.     Kada se priznavanje ili izvršenje sudske odluke, koja je donesena u državi ugovornici koja je dala takvu izjavu, traži
    u drugoj državi ugovornici koja je dala takvu izjavu, sudska se odluka priznaje i izvršava na temelju ove Konvencije ako:
    (a) je sud podrijetla bio određen u sporazumu o izboru suda koji nije isključivo nadležan;
    (b) ne postoji ni sudska odluka koju bi donio bilo koji drugi sud na kojem bi se mogao pokrenuti postupak u skladu sa
        sporazumom o izboru suda koji nije isključivo nadležan, ni postupak između istih stranaka koji bi bio u tijeku pred
        bilo kojim drugim takvim sudom u pogledu istog zahtjeva; i
    (c) je sud podrijetla bio sud pred kojim je prvotno pokrenut postupak.
                                                              Članak 23.
                                                        Ujednačeno tumačenje
    Pri tumačenju ove Konvencije vodi se računa o njezinom međunarodnom karakteru i potrebi za promicanjem ujed
    načenosti njezine primjene.
                                                              Članak 24.
                                              Preispitivanje funkcioniranja Konvencije
    Glavni tajnik Haške konferencije o međunarodnom privatnom pravu u redovitim vremenskim razmacima brine se za:
    (a) preispitivanje funkcioniranja ove Konvencije, uključujući sve izjave; i
    (b) razmatranje, jesu li poželjne bilo kakve izmjene ove Konvencije.
                                                              Članak 25.
                                                    Neujednačeni pravni sustavi
    1.     U odnosu na državu ugovornicu u kojoj se u različitim teritorijalnim jedinicama primjenjuju dva ili više pravnih
    sustava u pogledu bilo kojeg pitanja kojim se bavi ova Konvencija:
    (a) svako upućivanje na pravo ili postupak države smatra se upućivanjem, prema potrebi, na pravo ili postupak koji su na
        snazi u odgovarajućoj teritorijalnoj jedinici;
    (b) svako upućivanje na boravište u državi smatra se upućivanjem, prema potrebi, na boravište u odgovarajućoj terito
        rijalnoj jedinici;
 ---pagebreak--- 19/Sv. 16           HR                                    Službeni list Europske unije                                                 191
          (c) svako upućivanje na sud ili sudove države smatra se upućivanjem, prema potrebi, na sud ili sudove u odgovarajućoj
               teritorijalnoj jedinici;
          (d) svako upućivanje na povezanost s državom smatra se upućivanjem, prema potrebi, na povezanost s odgovarajućom
               teritorijalnom jedinicom.
          2.     Neovisno o prethodnom stavku, država ugovornica s dvije ili više teritorijalnih jedinica u kojima se primjenjuju
          različiti pravni sustavi nije obvezana primjenjivati ovu Konvenciju na situacije koje uključuju samo takve različite
          teritorijalne jedinice.
          3.     Sud koji se nalazi u teritorijalnoj jedinici države ugovornice s dvije ili više teritorijalnih jedinica u kojima se
          primjenjuju različiti pravni sustavi nije obvezan priznati ili izvršiti sudsku odluku druge države ugovornice samo zbog
          činjenice što je sudska odluka priznata ili izvršena u drugoj teritorijalnoj jedinici iste države ugovornice u skladu s ovom
          Konvencijom.
          4.     Ovaj se članak ne primjenjuje na regionalnu organizaciju za gospodarsko povezivanje.
                                                                    Članak 26.
                                            Odnos prema drugim međunarodnim instrumentima
          1.     Ova se Konvencija, koliko je to moguće, tumači tako da bude spojiva s drugim ugovorima koji su na snazi u
          državama ugovornicama, bez obzira na to jesu li sklopljeni prije ili nakon ove Konvencije.
          2.     Ova Konvencija ne utječe na primjenu ugovora od strane države ugovornice, bez obzira na to je li sklopljen prije ili
          nakon ove Konvencije, u slučajevima kada nijedna od stranaka nema boravište u državi ugovornici koja nije stranka
          navedenog ugovora.
          3.     Ova Konvencija ne utječe na primjenu ugovora od strane države ugovornice koji je sklopljen prije stupanja na snagu
          ove Konvencije za dotičnu državu ugovornicu ako primjena ove Konvencije ne bi bila u skladu s obvezama dotične
          ugovorne stranke u odnosu prema bilo kojoj državi koja nije država ugovornica. Ovaj se stavak primjenjuje i na ugovore
          kojima se revidira ili zamjenjuje ugovor koji je sklopljen prije stupanja na snagu ove Konvencije za dotičnu državu
          ugovornicu, osim u mjeri u kojoj revizija ili zamjena prouzroče nove neusklađenosti s ovom Konvencijom.
          4.     Ova Konvencija ne utječe na primjenu ugovora od strane države ugovornice, bez obzira na to je li sklopljen prije ili
          nakon ove Konvencije, za potrebe priznavanja ili izvršenja sudske odluke koju je donio sud države ugovornice koja je
          također stranka dotičnog ugovora. Sudska odluka se, međutim, ne priznaje niti izvršava u manjem opsegu nego na
          temelju ove Konvencije.
          5.     Ova Konvencija ne utječe na primjenu ugovora od strane države ugovornice koji u vezi s posebnim pitanjem
          uređuje nadležnost ili priznavanje ili izvršenje sudskih odluka, čak ni ako je sklopljen nakon ove Konvencije te čak ni ako
          su sve dotične države stranke ove Konvencije.
          Ovaj se stavak primjenjuje samo ako je država ugovornica dala izjavu u pogledu ugovora u skladu s ovim stavkom. U
          slučaju takve izjave druge države ugovornice nisu obvezane primjenjivati ovu Konvenciju na to posebno pitanje u mjeri u
          kojoj bi time došlo do bilo kakve neusklađenosti, kada se sporazumom o izboru isključivo nadležnog suda određuju
          sudovi, ili jedan ili više posebnih sudova, države ugovornice koja je dala izjavu.
          6.     Ova Konvencija ne utječe na primjenu pravila regionalne organizacije za gospodarsko povezivanje, koja je stranka
          ove Konvencije, bez obzira na to jesu li donesena prije ili nakon ove Konvencije:
          (a) kada nijedna od stranaka nema boravište u državi ugovornici koja nije država članica regionalne organizacije za
               gospodarsko povezivanje;
          (b) kada se odnosi na priznavanje ili izvršenje sudskih odluka među državama članicama regionalne organizacije za
               gospodarsko povezivanje.
                                                                  POGLAVLJE V.
                                                             ZAVRŠNE ODREDBE
                                                                    Članak 27.
                                         Potpisivanje, ratifikacija, prihvat, odobrenje ili pristupanje
          1.     Ova je Konvencija otvorena za potpisivanje svim državama.
 ---pagebreak--- 192           HR                                     Službeni list Europske unije                                                 19/Sv. 16
    2.     Ova Konvencija podliježe ratifikaciji, prihvatu ili odobrenju od strane država potpisnica.
    3.     Ova je Konvencija otvorena pristupanju svih država.
    4.     Isprave o ratifikaciji, prihvatu, odobrenju ili pristupu polažu se pri Ministarstvu vanjskih poslova Kraljevine Nizo
    zemske, koja je depozitar Konvencije.
                                                                Članak 28.
                                         Izjave u vezi s neujednačenim pravnim sustavima
    1.     Ako država ima dvije ili više teritorijalnih jedinica u kojima se u odnosu na pitanja kojima se bavi ova Konvencija
    primjenjuju različiti pravni sustavi, ona može u trenutku potpisivanja, ratifikacije, prihvata, odobrenja ili pristupanja
    izjaviti da se Konvencija primjenjuje u odnosu na sve njezine teritorijalne jedinice ili samo na jednu ili više njih, a tu
    izjavu može u svakom trenutku izmijeniti podnošenjem nove izjave.
    2.     Izjava se priopćuje depozitaru i u njoj se izrijekom navode teritorijalne jedinice u odnosu na koje se Konvencija
    primjenjuje.
    3.     Ako država ne da izjavu na temelju ovog članka, Konvencija se primjenjuje u odnosu na sve teritorijalne jedinice
    navedene države.
    4.     Ovaj se članak ne primjenjuje na regionalnu organizaciju za gospodarsko povezivanje.
                                                                Članak 29.
                                        Regionalne organizacije za gospodarsko povezivanje
    1.     Regionalna organizacija za gospodarsko povezivanje, koju čine samo suverene države i koja ima nadležnost u nekim
    ili svim pitanjima koja uređuje ova Konvencija, može također potpisati, prihvatiti ili odobriti ovu Konvenciju, ili joj
    pristupiti. Regionalna organizacija za gospodarsko povezivanje u tom slučaju ima prava i obveze države ugovornice, u
    mjeri u kojoj je ta organizacija nadležna u pitanjima koja uređuje ova Konvencija.
    2.     Regionalna organizacija za gospodarsko povezivanje u trenutku potpisivanja, prihvata, odobrenja ili pristupanja
    obavješćuje depozitara u pisanom obliku o pitanjima koja uređuje ova Konvencija i u vezi s kojima su države članice te
    organizacije prenijele nadležnost na tu organizaciju. Organizacija bez odgode obavješćuje depozitara u pisanom obliku o
    svim promjenama svoje nadležnosti, kako je određena u najnovijoj obavijesti podnesenoj u skladu s ovim stavkom.
    3.     Za potrebe stupanja na snagu ove Konvencije, nijedna isprava koju položi regionalna organizacija za gospodarsko
    povezivanje ne uračunava se, osim ako regionalna organizacija za gospodarsko povezivanje izjavi, u skladu s člankom 30.,
    da njezine države članice neće biti stranke ove Konvencije.
    4.     Svako upućivanje na „državu ugovornicu” ili na „državu” u ovoj Konvenciji jednako se primjenjuje, prema potrebi, i
    na regionalnu organizaciju za gospodarsko povezivanje koja je stranka Konvencije.
                                                                Članak 30.
                Pristupanje regionalne organizacije za gospodarsko povezivanje bez njezinih država članica
    1.     Regionalna organizacija za gospodarsko povezivanje može u trenutku potpisivanja, prihvata, odobrenja ili pristu
    panja izjaviti da ona izvršava nadležnost u svim pitanjima koja uređuje ova Konvencija te da njezine države članice neće
    biti stranke ove Konvencije, nego će biti obvezane na temelju potpisivanja, prihvata, odobrenja ili pristupanja organizacije.
    2.     U slučaju da regionalna organizacija za gospodarsko povezivanje da izjavu u skladu sa stavkom 1., svako upućivanje
    na „državu ugovornicu” ili na „državu” u ovoj Konvenciji jednako se primjenjuje, prema potrebi, i na države članice
    organizacije.
                                                                Članak 31.
                                                           Stupanje na snagu
    1.     Ova Konvencija stupa na snagu prvog dana mjeseca koji slijedi po isteku tromjesečnog razdoblja od polaganja druge
    isprave o ratifikaciji, prihvatu, odobrenju ili pristupu iz članka 27.
 ---pagebreak--- 19/Sv. 16           HR                                     Službeni list Europske unije                                                    193
          2.     Nakon toga ova Konvencija stupa na snagu:
          (a) za svaku državu ili regionalnu organizaciju za gospodarsko povezivanje koja je naknadno ratificira, prihvati, odobri ili
               joj pristupi, prvog dana mjeseca koji slijedi po isteku tromjesečnog razdoblja od polaganja njezine isprave o ratifikaciji,
               prihvatu, odobrenju ili pristupu;
          (b) za teritorijalnu jedinicu u odnosu na koju se ova Konvencija primjenjuje u skladu s člankom 28. stavkom 1., prvog
               dana mjeseca koji slijedi po isteku tromjesečnog razdoblja od priopćenja izjave iz navedenog članka.
                                                                      Članak 32.
                                                                        Izjave
          1.     Izjave iz članaka 19., 20., 21., 22. i 26. mogu se dati prilikom potpisivanja, ratifikacije, prihvata, odobrenja ili
          pristupanja ili u bilo kojem trenutku nakon toga te se mogu izmijeniti ili povući u bilo kojem trenutku.
          2.     Izjave, izmjene i povlačenja priopćuju se depozitaru.
          3.     Izjava dana u trenutku potpisivanja, ratifikacije, prihvata, odobrenja ili pristupanja proizvodi učinke istodobno sa
          stupanjem na snagu ove Konvencije za dotičnu državu.
          4.     Izjava dana poslije i svaka izmjena ili povlačenje izjave proizvode učinke od prvog dana mjeseca koji slijedi po
          isteku tromjesečnog razdoblja od dana kada je depozitar primio obavijest.
          5.     Izjava dana u skladu s člancima 19., 20. 21. i 26. ne primjenjuje se na sporazume o izboru isključivo nadležnog
          suda koji su sklopljeni prije nego što ona počne proizvoditi učinke.
                                                                      Članak 33.
                                                                        Otkaz
          1.     Ova se Konvencija može otkazati pisanom obaviješću depozitaru. Otkaz može biti ograničen na određene terito
          rijalne jedinice neujednačenog pravnog sustava na koje se ova Konvencija primjenjuje.
          2.     Otkaz proizvodi učinke od prvog dana mjeseca koji slijedi po isteku dvanaestomjesečnog razdoblja od dana kada je
          depozitar primio obavijest. Kada je u obavijesti određeno dulje razdoblje da otkaz počne proizvoditi učinke, otkaz počinje
          proizvoditi učinke istekom tog duljeg razdoblja od dana kada je depozitar primio obavijest.
                                                                      Članak 34.
                                                               Obavijesti depozitara
          Depozitar obavješćuje članice Haške konferencije o međunarodnom privatnom pravu, kao i druge države i regionalne
          organizacije za gospodarsko povezivanje, koje su izvršile potpisivanje, ratifikaciju, prihvat, odobrenje ili pristupanje u
          skladu s člancima 27., 29. i 30., o sljedećem:
          (a) o potpisivanjima, ratifikacijama, prihvatima, odobrenjima i pristupanjima iz članaka 27., 29. i 30.;
          (b) o datumu stupanja na snagu ove Konvencije u skladu s člankom 31.;
          (c) o obavijestima, izjavama, izmjenama i povlačenjima izjava iz članaka 19., 20., 21., 22., 26., 28., 29. i 30.;
          (d) o otkazima iz članka 33.
          U potvrdu toga niže potpisani, za to propisno ovlašteni, potpisali su ovu Konvenciju.
          Sastavljeno u Haagu 30. lipnja 2005. na engleskom i francuskom jeziku, pri čemu su oba teksta jednako vjerodostojna, u
          jednom primjerku koji se pohranjuje u arhivu Vlade Kraljevine Nizozemske i čiji se ovjereni primjerak diplomatskim
          putem šalje svakoj državi članici Haške konferencije o međunarodnom privatnom pravu od datuma njezina dvadesetog
          zasjedanja i svakoj državi koja je sudjelovala na tom zasjedanju.
 ---pagebreak--- 194        HR                                      Službeni list Europske unije                                               19/Sv. 16
                                                           PRILOG II.
             Izjava Europske zajednice u skladu s člankom 30. Konvencije o sporazumima o izboru suda
    Europska zajednica izjavljuje, u skladu s člankom 30. Konvencije o sporazumima o izboru suda, da izvršava nadležnost u
    svim pitanjima koja uređuje ova Konvencija. Njezine države članice neće potpisati, ratificirati, prihvatiti ni odobriti
    Konvenciju, ali su obvezane Konvencijom na temelju njezina sklapanja od strane Europske zajednice.
    Za potrebe ove izjave, izraz „Europska zajednica” ne uključuje Dansku, u skladu s člancima 1. i 2. Protokola o stajalištu
    Danske koji je priložen Ugovoru o Europskoj uniji i Ugovoru o osnivanju Europske zajednice.


title: 2014/414/EU: Odluka Europskog vijeća od 27. lipnja 2014. kojom se Europskom parlamentu predlaže kandidat za predsjednika Europske komisije

text:
               1.7.2014

               HR

               Službeni list Europske unije

               L 192/52

         ODLUKA EUROPSKOG VIJEĆA
   od 27. lipnja 2014.
   kojom se Europskom parlamentu predlaže kandidat za predsjednika Europske komisije

      (2014/414/EU)

   EUROPSKO VIJEĆE,
   uzimajući u obzir Ugovor o Europskoj uniji, a posebno njegov članak 17. stavak 7.,
   budući da:

               (1)

               Člankom 17. stavkom 7. Ugovora o Europskoj uniji predviđeno je da, uzimajući u obzir izbore za Europski parlament te nakon održavanja primjerenih savjetovanja, Europsko vijeće predlaže Europskom parlamentu kandidata za predsjednika Europske komisije.

               (2)

               Izbori za Europski parlament održani su od 22. do 25. svibnja 2014., u skladu s Odlukom Vijeća 2013/299/EU, Euratom (1).

               (3)

               U skladu s Izjavom br. 11 priloženom Završnom aktu međuvladine konferencije na kojoj je donesen Lisabonski ugovor, predstavnici Europskog parlamenta i Europskog vijeća proveli su potrebna savjetovanja.

               (4)

               Stoga bi Europskom parlamentu trebalo predložiti kandidata za predsjednika Europske komisije,

         DONIJELO JE OVU ODLUKU:
   Članak 1.
   Europskom parlamentu predlaže se g. Jean-Claude JUNCKER kao kandidat za predsjednika Europske komisije.
   Članak 2.
   Ova Odluka prosljeđuje se Europskom parlamentu.
   Članak 3.
   Ova Odluka objavljuje se u Službenom listu Europske unije.

      Sastavljeno u Bruxellesu 27. lipnja 2014.

            Za Europsko vijeće

            Predsjednik

         H. VAN ROMPUY

      (1)  Odluka Vijeća 2013/299/EU, Euratom od 14. lipnja 2013. o određivanju razdoblja za osme izbore zastupnika u Europskom parlamentu neposrednim općim izborima (SL L 169, 21.6.2013., str. 69.).


Odluka Komisije od 27/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7359 - PCCR USA / TOTAL'S CCP COMPOSITE BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 09/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7010 - BOLTON / TRI-MARINE / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 22/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7131 - COMPAL ELECTRONICS / TOSHIBA TELEVISION CENTRAL EUROPE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/602/EU: Odluka Komisije od 6. listopada 2010. o izmjeni Priloga II. Odluci 2006/766/EZ u pogledu stavke za Srbiju u popisu trećih zemalja i područja iz kojih je dozvoljen uvoz proizvoda ribarstva za prehranu ljudi (priopćena pod brojem dokumenta C(2010) 6748)  Tekst značajan za EGP

text:
               03/Sv. 43

               HR

               Službeni list Europske unije

               155

         32010D0602

               L 264/17

               SLUŽBENI LIST EUROPSKE UNIJE

         ODLUKA KOMISIJE
   od 6. listopada 2010.
   o izmjeni Priloga II. Odluci 2006/766/EZ u pogledu stavke za Srbiju u popisu trećih zemalja i područja iz kojih je dozvoljen uvoz proizvoda ribarstva za prehranu ljudi
   (priopćena pod brojem dokumenta C(2010) 6748)
   (Tekst značajan za EGP)
   (2010/602/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 11. stavak 1.,
   budući da:

               (1)

               Uredbom (EZ) br. 854/2004 utvrđuju se posebna pravila organizacije službenih kontrola proizvoda životinjskog podrijetla. Njome se posebno predviđa da se proizvodi životinjskog podrijetla mogu uvoziti samo iz treće zemlje ili dijela treće zemlje koji se nalaze u popisu sastavljenom u skladu s tom Uredbom.

               (2)

               Uredbom (EZ) br. 854/2004 također se predviđa da se pri sastavljanju i ažuriranju tih popisa moraju uzeti u obzir kontrole Unije u trećim zemljama i jamstva koja pružaju nadležna tijela trećih zemalja u pogledu usklađenosti ili jednakovrijednosti sa zakonodavstvom Unije o hrani i hrani za životinje te sa zdravstvenim pravilima za životinje, kako je navedeno u Uredbi (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provodi radi provjere pridržavanja propisa o hrani i hrani za životinje te pravila o zdravlju i dobrobiti životinja (2).

               (3)

               U Odluci Komisije 2006/766/EZ od 6. studenoga 2006. o utvrđivanju popisa trećih zemalja i državnih područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva (3) navedene su one treće zemlje koje ispunjavaju kriterije iz Uredbe (EZ) br. 854/2004 i stoga mogu jamčiti da izvoz tih proizvoda u Uniju ispunjava sanitarne uvjete utvrđene u zakonodavstvu Unije za zaštitu zdravlja potrošača. Posebno, u Prilogu II. toj Odluci navodi se popis trećih zemalja i područja iz kojih je dozvoljen uvoz proizvoda ribarstva za prehranu ljudi. U tom se popisu također navode ograničenja u pogledu takvog uvoza iz određenih trećih zemalja.

               (4)

               Srbija je trenutačno uključena u popis u Prilogu II. Odluci 2006/766/EZ kao treća zemlja iz koje je dozvoljen uvoz proizvoda ribarstva namijenjenih prehrani ljudi, ali taj je uvoz ograničen na cijele svježe morske ribe iz slobodnog ulova.

               (5)

               Kontrole Unije za ocjenu sustava kontrole koji se koristi u Srbiji pri proizvodnji proizvoda ribarstva namijenjenih za izvoz u Uniju, zajedno s jamstvima nadležnog tijela Srbije, pokazuju da su uvjeti koji se u toj trećoj zemlji primjenjuju na proizvode ribarstva za prehranu ljudi namijenjene za izvoz u Uniju, jednaki onima utvrđenim u relevantnom zakonodavstvu Unije. Stoga Prilog II. Odluci 2006/766/EZ treba izmijeniti kako bi se iz Srbije dozvolio uvoz proizvoda ribarstva za prehranu ljudi, ali bez sadašnjeg ograničenja.

               (6)

               Odluku 2006/766/EZ treba stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U Prilogu II. Odluci 2006/766/EZ, rubrika za Srbiju zamjenjuje se sljedećim:

                  „RS

                  SRBIJA
                  Bez Kosova kako je definirano Rezolucijom Vijeća sigurnosti Ujedinjenih naroda 1244 od 10. lipnja 1999.”

   Članak 2.
   Ova je Odluka upućena državama članicama.

      Sastavljeno u Bruxellesu 6. listopada 2010.

            Za Komisiju

         John DALLI

            Član Komisije

      (1)  SL L 139, 30.4.2004., str. 206.

      (2)  SL L 165, 30.4.2004., str. 1.

      (3)  SL L 320, 18.11.2006., str. 53.


title: 2001/420/EZ: Odluka Vijeća od 28. svibnja 2001. o prilagodbi dijelova V. i VI. i Priloga 13. Zajedničkim konzularnim uputama o vizama i Priloga 6.a Zajedničkom priručniku u vezi viza za dugotrajni boravak koje istodobno vrijede kao vize za kratkotrajni boravak

text:
               19/Sv. 11

               HR

               Službeni list Europske unije

               34

         32001D0420

               L 150/47

               SLUŽBENI LIST EUROPSKE UNIJE

         ODLUKA VIJEĆA
   od 28. svibnja 2001.
   o prilagodbi dijelova V. i VI. i Priloga 13. Zajedničkim konzularnim uputama o vizama i Priloga 6.a Zajedničkom priručniku u vezi viza za dugotrajni boravak koje istodobno vrijede kao vize za kratkotrajni boravak
   (2001/420/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. kojom se Vijeću daju provedbene ovlasti u vezi s određenim detaljnim odredbama i praktičnim postupcima za razmatranje zahtjeva za vize (1),
   uzimajući u obzir Uredbu Vijeća (EZ) br. 790/2001 od 24. travnja 2001. kojom se Vijeću daju provedbene ovlasti u vezi s određenim detaljnim odredbama i praktičnim postupcima za provođenje granične kontrole i nadzora (2),
   uzimajući u obzir inicijativu Francuske Republike,
   budući da:

               (1)

               Potrebno je prilagoditi Zajedničke konzularne upute o vizama i Zajednički priručnik kako bi se olakšala primjena Uredbe Vijeća (EZ) br. 1091/2001 od 28. svibnja 2001. o slobodi kretanja osoba s vizom za dugotrajni boravak (3),

               (2)

               Ova Odluka razvija schengensku pravnu stečevinu, u skladu s Protokolom kojim se ona uključuje u okvir Europske unije, kako je navedeno u Prilogu A. Odluci Vijeća 1999/435/EZ od 20. svibnja 1999. o definiciji schengenske pravne stečevine u svrhu utvrđivanja pravne osnove za svaku od odredaba ili odluka koje čine pravnu stečevinu, u skladu s važećim odredbama Ugovora o osnivanju Europske zajednice i Ugovora o Europskoj uniji (4).

               (3)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ovog instrumenta, on je ne obvezuje niti se na nju primjenjuje. S obzirom da je svrha ove Odluke razvoj schengenske pravne stečevine na temelju odredbi glave IV. Ugovora o osnivanju Europske zajednice, Danska, u skladu s člankom 5. Navedenog Protokola, u roku od 6 mjeseci, nakon što Vijeće donese ovu Odluku, odlučuje hoće li je prenijeti u svoje nacionalno pravo.

               (4)

               Što se tiče Republike Islanda i Kraljevine Norveške, ova Odluka predstavlja razvoj schengenske pravne stečevine u smislu Sporazuma sklopljenog 18. svibnja 1999. između Vijeća Europske unije i tih dvaju država (5).

               (5)

               Sukladno člancima 1. i 2. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, Irska i Ujedinjena Kraljevina ne sudjeluju u donošenju ove Odluke. Sukladno tome i ne dovodeći u pitanje odredbe iz članka 4. Protokola, odredbe ove Odluke ne primjenjuju se na Irsku niti na Ujedinjenu Kraljevinu,

         ODLUČILO JE:
   Članak 1.
   Treći podstavak odjeljka 2.3. dijela V. Zajedničkih konzularnih uputa zamjenjuje se sljedećim:

      „U slučajevima kada podnositelji zahtijeva spadaju u kategorije iz Priloga 5.B podložno savjetovanju sa središnjim tijelom - Ministarstva vanjskih poslova ili drugog tijela – (članak 17. stavak 2. Konvencije), jedinstvene vize i vize za dugotrajni boravak koje istodobno vrijede kao vize za kratkotrajni boravak izdavat će se u skladu s postupkom navedenim u daljnjem tekstu”.

   Članak 2.
   Dio VI. Zajedničkih konzularnih uputa o vizama zamjenjuje se sljedećim:

               1.

               U drugom podstavku odjeljka 1.1. polje „vrijedi za”:

                           (a)

                           uvodni tekst zamjenjuje se sljedećim:
                           „Ovo polje se može popuniti samo na jedan od sljedeća četiri načina:”;

                           (b)

                           dodaje se sljedeće:

                                       „(d)

                                       schengenska država (korištenjem kratica iz (b)) koja je izdala nacionalnu vizu za dugotrajni boravak + schengenske države:”;

                           (c)

                           Kao treća alineja umeće se sljedeće:

                                       „—

                                       Kada se naljepnica koristi za izdavanje nacionalne vize za dugotrajni boravak koja istodobno vrijedi kao jedinstvena viza za kratkotrajni boravak, i to za razdoblje od najviše tri mjeseca od početnog datuma važenja, u ovo se polje unosi naziv države članice koja je izdala nacionalnu vizu za dugotrajni boravak, nakon čega slijedi ‚Schengenske države’ ”;

               2.

               U prvi podstavak odjeljka 1.7. polje „vrsta vize” dodaje se sljedeće:
               „D + C nacionalna viza za dugotrajni boravak vrijedi istodobno kao i viza za kratkotrajni boravak”.

         Članak 3.
   Na primjer, kako je navedeno u Prilogu ovoj Odluci, način ispunjavanja naljepnice vize za izdavanje nacionalne vize za dugotrajni boravak koja istodobno vrijedi kao jedinstvena viza za kratkotrajni boravak dodat će se Prilogu 13. Zajedničkim konzularnim uputama o vizama i Prilogu 6.a Zajedničkom priručniku.
   Članak 4.
   Ova Odluka se primjenjuje od 15. lipnja 2001.
   Članak 5.
   Ova se Odluka upućuje državama članicama u skladu s Ugovorom o osnivanju Europske zajednice.

      Sastavljeno u Bruxellesu 28. svibnja 2001.

            Za Vijeće

            Predsjednik

         T. BODSTRÖM

      (1)  SL L 116, 26.4.2001., str. 2.

      (2)  SL L 116, 26.4.2001., str. 5.

      (3)  SL L 150, 6.6.2001., str. 4.

      (4)  SL L 176, 10.7.1999., str. 1.

      (5)  SL L 176, 10.7.1999., str. 36.

      DODATAK
      NACIONALNA VIZA ZA DUGOTRAJNI BORAVAK KOJA ISTODOBNO VRIJEDI KAO VIZA ZA KRATKOTRAJNI BORAVAK
      PRIMJER 15

                  —

                  U ovom slučaju, u polje „vrijedi za” upisuju se oznaka države koja je izdala vizu za dugotrajni boravak te riječi „schengenske države”.

                  —

                  Ovaj primjer pokazuje da nacionalnu vizu za dugotrajni boravak koju je izdala Francuska i koja istodobno vrijedi kao jedinstvena viza za kratkotrajni boravak.

                  —

                  Viza za dugotrajni boravak koja istodobno vrijedi kao viza za kratkotrajni boravak nosi identifikacijsku oznaku D + C.


Odluka Komisije od 19/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7079 - BULGARIA AIRWAYS GROUP / SWISSPORT INTERNATIONAL / SWISSPORT BULGARIA) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 14/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8272 - CVC / CINVEN / NEWDAY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/780/EZ: Odluka Komisije od 13. studenoga 2006. o izbjegavanju dvostrukog brojenja smanjenja emisija stakleničkih plinova na temelju sustava Zajednice trgovanja emisijama za projektne aktivnosti na temelju Kyotskog protokola u skladu s Direktivom 2003/87/EZ Europskog parlamenta i Vijeća (priopćeno pod brojem dokumenta C(2006) 5362)  Tekst značajan za EGP

text:
               15/Sv. 29

               HR

               Službeni list Europske unije

               109

         32006D0780

               L 316/12

               SLUŽBENI LIST EUROPSKE UNIJE

         ODLUKA KOMISIJE
   od 13. studenoga 2006.
   o izbjegavanju dvostrukog brojenja smanjenja emisija stakleničkih plinova na temelju sustava Zajednice trgovanja emisijama za projektne aktivnosti na temelju Kyotskog protokola u skladu s Direktivom 2003/87/EZ Europskog parlamenta i Vijeća
   (priopćeno pod brojem dokumenta C(2006) 5362)
   (Tekst značajan za EGP)
   (2006/780/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 11.b stavak 7.,
   budući da:

               (1)

               Kako bi se osigurao ekološki integritet sustava trgovanja emisijama u Zajednici, Direktiva 2003/87/EZ od država članica zahtijeva da osiguraju da, kad su država domaćin projektnih aktivnosti, kako je utvrđeno fleksibilnim mehanizmima Kyotskog protokola uz Okvirnu Konvenciju Ujedinjenih naroda o promjeni klime (UNFCCC), ne izdaju jedinice smanjenja emisija (ERU) niti ovjerena smanjenja emisija (CER) za smanjenja ili ograničenja emisija stakleničkih plinova u postrojenjima koja sudjeluju u sustavu trgovanja emisijama Zajednice, budući da bi to za posljedicu imalo dvostruko brojanje smanjenja ili ograničenja emisija.

               (2)

               Do takvih bi smanjenja ili ograničenja moglo posebno doći ako: se projektna aktivnost za promjenu goriva odvija u postrojenju koje je obuhvaćeno sustavom trgovanja emisijama Zajednice, ako projektna aktivnost u općinskom pogonu za grijanje uzrokuje manju proizvodnju u drugom postrojenju u sklopu sustava trgovanja emisijama Zajednice; ili, ako projektna aktivnost za vjetroelektranu ili hidroelektranu opskrbljuje električnu mrežu električnom energijom, zamjenjujući tako dobivanje električne energije iz fosilnih goriva.

               (3)

               Prepoznajući da su se države članice, prije usvajanja članka 11.b stavka 2. Direktive 2003/87/EZ, možda obvezale izdavati jedinice ERU ili CER koje uzrokuju dvostruko brojanje, članak 11.b stavci 3. i 4. dopuštaju izdavanje jedinica ERU i CER do 31. prosinca 2012., čak i ako smanjenja ili ograničenja projektnih aktivnosti neizravno ili izravno smanjuju ili ograničavaju emisije postrojenja obuhvaćenih sustavom trgovanja emisijama Zajednice, pod uvjetom da se poništi jednak broj emisijskih jedinica.

               (4)

               Članak 11.b stavci 3. i 4. Direktive 2003/87/EZ razlikuje slučajeve u kojima je moguće odrediti opseg smanjenja ili ograničenja u svakom postrojenju u sustavu trgovanja emisijama Zajednice na koje ta projektna aktivnost utječe (izravna smanjenja ili ograničenja) od slučajeva u kojima je opseg smanjenja ili ograničenja moguće odrediti samo za skupinu postrojenja obuhvaćenih sustavom trgovanja emisijama Zajednice (neizravna smanjenja ili ograničenja).

               (5)

               U slučaju izravnih smanjenja ili ograničenja, operator postrojenja u kojem dolazi do smanjenja ili ograničenja odgovoran je za poništenje emisijskih jedinica koje odgovaraju količini jedinica ERU i CER izdanih za takva smanjenja ili ograničenja. U slučaju neizravnog smanjenja ili ograničenja, za poništenje tih emisijskih jedinica u nacionalnom registru države članice koja izdaje jedinice ERU i CER nadležna su državna tijela.

               (6)

               Najprikladniji način za prikaz smanjenja ili ograničenja u postrojenju obuhvaćenom sustavom trgovanja emisijama Zajednice, a koja su posljedica određene projektne aktivnosti, jest izračunavanje udjela takvih smanjenja ili ograničenja u ukupnim planiranim smanjenjima ili ograničenjima emisija te projektne aktivnosti, kako je utvrđeno odobrenim referentnim vrijednostima. Ako u slučaju neizravnih smanjenja ili ograničenja, količinu smanjenja u pojedinačnim postrojenjima obuhvaćenima sustavom trgovanja emisijama Zajednice, nije moguće s točnošću odrediti, trebalo bi procijeniti količinu smanjenja i ograničenja u ukupnim smanjenjima ili ograničenjima projektne aktivnosti koja će uzrokovati dvostruko brojanje.

               (7)

               Sustav trgovanja emisijama Zajednice zahtijeva od država članica da obavijeste Komisiju o ukupnoj količini emisijskih jedinica koju se njihovim nacionalnim planovima namjerava raspodijeliti za razdoblje od 2008. do 2012., i to 18 mjeseci prije početka tog razdoblja. Točna količina smanjenja ili ograničenja emisija prouzročenih određenom projektnom aktivnošću utvrđuje se, međutim, godišnje nakon što su projektne aktivnosti dovršene.

               (8)

               U nacionalnom planu raspodjele trebalo bi za razdoblje od 2008. do 2012. utvrditi zalihu za svaku državu članicu koja je domaćin aktivnostima unutar projektnih mehanizama Kyotskog protokola koji bi mogli uzrokovati dvostruko brojanje, s popisom svake odobrene projektne aktivnosti i njezinih predviđenih smanjenja ili ograničenja emisija koji se odvijaju u postrojenjima koja sudjeluju u sustavu trgovanja emisijama Zajednice te za koje bi dotična država članica trebala izdati jedinice ERU i CER („smanjenja povezana sa sustavom trgovanja emisijama”). Uz to, tablica zalihe trebala bi sadržavati sva obrazloženja potrebna za uspostavu opsega „smanjenja povezanih sa sustavom trgovanja emisijama” predviđenih za svaku projektnu aktivnost kojoj je dotična država članica domaćin.

               (9)

               U nacionalnom planu raspodjele trebalo bi utvrditi drugu zalihu za razdoblje od 2008. do 2012. za svaku državu članicu koja namjerava biti domaćin aktivnostima prema projektnim mehanizmima Kyotskog protokola koji bi mogli uzrokovati dvostruko brojanje, s popisom planiranih projektnih aktivnosti i njihovih predviđenih smanjenja ili ograničenja emisija koji se odvijaju u postrojenjima koja sudjeluju u sustavu trgovanja emisijama Zajednice te za koje bi dotična država članica trebala izdati jedinice ERU i CER („smanjenja povezana sa sustavom trgovanja emisijama”). Uz to, tablica zalihe trebala bi sadržavati sva obrazloženja potrebna za uspostavu opsega „smanjenja povezanih sa sustavom trgovanja emisijama” predviđenih za svaku projektnu aktivnost kojoj je dotična država članica domaćin.

               (10)

               Jedinice ERU i CER koje predstavljaju „smanjenja povezana sa sustavom trgovanja emisijama” smiju se izdavati do 31. prosinca 2012. Komisija bi trebala biti obaviještena o svakom takvom izdavanju.

               (11)

               Države članice koje su domaćin ili namjeravaju biti domaćinom aktivnosti projektnih mehanizama Kyotskog protokola koje bi mogle uzrokovati dvostruko brojanje, trebale bi u svojim nacionalnim planovima raspodjele naznačiti projicirane emisije za aktivnosti obuhvaćene Direktivom 2003/87/EZ, uz ili bez učinaka očekivanih smanjenja povezanih sa sustavom trgovanja emisijama.

               (12)

               Države bi članice, pri utvrđivanju metodologije za određivanje raspodjele pojedinim postrojenjima u nacionalnom planu raspodjele, trebale uzeti u obzir svako očekivano smanjenje ili ograničenje uzrokovano projektnim aktivnostima koje utječe na postrojenje ili aktivnost te bi moglo uzrokovati dvostruko brojanje.

               (13)

               Mjere utvrđene ovom Odlukom u skladu su s mišljenjem Odbora za klimatske promjene,

         DONIJELA JE OVU ODLUKU:
   Članak 1.
   Ova Odluka propisuje odredbe za provedbu članka 11.b stavaka 3. i 4. Direktive 2003/87/EZ.
   Članak 2.
   Za potrebe ove Odluke, te dodatno uz definicije propisane u članku 2. Uredbe Komisije (EZ) br. 2216/2004 (2), primjenjuju se sljedeće definicije:

               1.

               „izravno smanjenje ili ograničenje emisija” znači smanjenje ili ograničenje emisija nastalo zbog projektne aktivnosti koja uzrokuje smanjenja ili ograničenja emisija na postrojenjima pojedinačno navedenima u referentnim vrijednostima projektne aktivnosti, utvrđenima u skladu s člankom 1. Dodatka B Odluci 16/CP.7 Okvirne konvencije Ujedinjenih naroda o promjeni klime (UNFCCC) ili u skladu s člankom 44. Priloga Odluci 17/CP.7 UNFCCC-a;

               2.

               „neizravno smanjenje ili ograničenje emisija” znači svako smanjenje ili ograničenje emisija u postrojenjima obuhvaćenima Direktivom 2003/87/EZ koje nije izravno smanjenje ili ograničenje emisija;

               3.

               „smanjenje povezano sa sustavom trgovanja emisijama” znači smanjenje ili ograničenje emisija u postrojenjima obuhvaćenima Direktivom 2003/87/EZ zbog projektnih aktivnosti za koje država članica koja je domaćin projektne aktivnosti izdaje jedinice smanjenja emisija (ERU) ili ovjerenih smanjenja emisije (CER);

               4.

               „pismo odobrenja” znači, u slučaju projektnih aktivnosti koje stvaraju jedinice ERU, obvezujuću dužnost koju je u pisanom obliku preuzela država članica koja je domaćin projektne aktivnosti, da izda jedinice ERU u skladu s nacionalnim smjernicama i postupcima te države članice za odobravanje projektnih aktivnosti iz članka 20. točke (a) Priloga Odluci 16/CP.7 UNFCCC-a; te u slučaju projektnih aktivnosti koje stvaraju CER, pismeno odobrenje dobrovoljnog sudjelovanja izdano od strane nadležnog državnog tijela države članice koja je domaćin projektne aktivnosti iz članka 40. stavka (a) Priloga Odluci 17/CP.7 UNFCCC-a;

               5.

               „pismo potpore” znači službeno priopćenje države članice o ugošćivanju projektne aktivnosti, u pisanom obliku, te uvjerenje da dotični projekt može biti odobren kao projektna aktivnost.

         Članak 3.
   1.   U svojem nacionalnom planu raspodjele za razdoblje od 2008. do 2012., država članica u ukupnu količinu emisijskih jedinica uključuje i zalihu emisijskih jedinica sastavljenih za svaku projektnu aktivnost u formatu iznesenom u tablici u Prilogu I. ovoj Odluci, ako je država članica prije isteka roka za obavješćivanje o svojem nacionalnom planu raspodjele propisanog u članku 9. stavku 1. Direktive 2003/87/EZ, izdala pisma odobrenja kao zemlja domaćin, u kojima se obvezuje izdati jedinice ERU i CER za projektne aktivnosti koje uzrokuju smanjenje ili ograničenje emisija u postrojenjima obuhvaćenima Direktivom 2003/87/EZ.
   2.   U svojem nacionalnom planu raspodjele za razdoblje od 2008. do 2012., država članica u ukupnu količinu emisijskih jedinica može uključiti i zalihu emisijskih jedinica sastavljenu u formatu iznesenom u tablici u Prilogu II. ovoj Odluci, ako nakon odluke u skladu s člankom 11. stavkom 2. Direktive 2003/87/EZ namjerava izdavati pisma odobrenja kao država domaćin koja se obvezuje izdati jedinice ERU i CER prije 31. prosinca 2012. za projektne aktivnosti koje uzrokuju smanjenje ili ograničenje emisija u postrojenjima obuhvaćenima Direktivom 2003/87/EZ. Planirane projektne aktivnosti koje koriste istu metodologiju za smanjenje emisija, a za koje još nije izdano pismo potpore, mogu se grupirati u jedan stupac u tablici zaliha sastavljenoj prema Prilogu II.
   3.   Dok država članica ne donese odluku u skladu s člankom 11. stavkom 2. Direktive 2003/87/EZ, no najkasnije do isteka roka za donošenje te odluke iz članka 11. stavka 2. Direktive 2003/87/EZ, daljnje se emisijske jedinice mogu prenositi iz zalihe utvrđene u skladu s člankom 3. stavkom 2. u zalihu utvrđenu u skladu s člankom 3. stavkom 1. koje pokrivaju smanjenja povezana sa sustavom trgovanja emisijama za projekte za koje je pismo odobrenja izdano nakon isteka roka za obavješćivanje o nacionalnom planu raspodjele, propisanog člankom 9. stavkom 1. Direktive 2003/87/EZ.
   Članak 4.
   Tablica zaliha dostupna je javnosti na internetskoj stranici registra države članice.
   Članak 5.
   1.   Jedinice ERU i CER koje predstavljaju smanjenja povezana sa sustavom trgovanja emisijama smiju se izdavati do 31. prosinca 2012., pod uvjetom da svakom takvom izdavanju prethodi pretvaranje ekvivalentne količine emisijskih jedinica iz jedne od zaliha u jedinice dodijeljene kvote, o čemu se obavješćuje Komisija.
   2.   Količina emisijskih jedinica u zalihama utvrđena u skladu s člankom 3. stavkom 1. koja se do 31. prosinca 2012. ne pretvori u jedinice dodijeljene kvote u skladu s člankom 5. stavkom 1., može se prodavati kao emisijske jedinice za razdoblje od 2008. do 2012. Ako projektna aktivnost uzrokuje izravna smanjenja i ograničenja emisija, ova se količina može izdati kao emisijske jedinice za razdoblje od 2008. do 2012. postrojenjima identificiranima u recima VII/a - VII/b tablice u Prilogu I.
   3.   Sve emisijske jedinice u zalihama utvrđene u skladu s člankom 3. stavkom 2. koje se ne pretvore u jedinice dodijeljene kvote u skladu s člankom 5. stavkom 1. do 31. prosinca 2012. poništavaju se.
   Članak 6.
   1.   Država članica koja želi odobriti projektnu aktivnost kao država domaćin nakon isteka roka za predaju nacionalnog plana raspodjele, o tome prije izdavanja pisma odobrenja obavješćuje Komisiju. Ta je obavijest popraćena izvješćem neovisnog verifikatora koji potvrđuje da niti jedna jedinica ERU ili CER koja će se izdati ne uzrokuje dvostruko brojanje, dajući tako sve nužne podatke koji osiguravaju predavanje projektnih aktivnosti na odobravanje u skladu s člankom 11.b Direktive 2003/87/EZ.
   2.   Pismima odobrenja izdanima u skladu s člankom 3. stavkom 2. i pismima potpore izdanima nakon isteka roka za obavješćivanje o nacionalnom planu raspodjele iz članka 9. stavka 1. Direktive 2003/87/EZ za projektne aktivnosti koje će rezultirati smanjenjima povezanima sa sustavom trgovanja emisijama, doznačuju se emisijske jedinice koje, u slučaju izdavanja jedinica ERU i CER, treba pretvoriti u jedinice dodijeljene kvote iz zalihe utvrđene u skladu s člankom 3. stavkom 2. Ako su emisijske jedinice pismom odobrenja već doznačene određenoj projektnoj aktivnosti za buduće pretvaranje, nije ih moguće naknadno ponovo doznačiti drugom projektu.
   Članak 7.
   Ova je Odluka upućena državama članicama.

      Sastavljeno u Bruxellesu 13. studenoga 2006.

            Za Komisiju

         Stavros DIMAS

            Član Komisije

      (1)  SL L 275, 25.10.2003., str. 32. Direktiva kako je izmijenjena Direktivom 2004/101/EZ (SL L 338, 13.11.2004., str. 18.).

      (2)  SL L 386, 29.12.2004., str. 1.
   PRILOG I.

               Projektna aktivnost
               X

               Projektna aktivnost
               Y

               …

               Ukupna količina kvota u zalihi

               I/a

               Naziv projektne aktivnosti (1)

               I/b

               Identifikacijska oznaka projekta projektne aktivnosti (2)

               I/c

               Datum pisma odobrenja za projektnu aktivnost

               II

               Ukupna količina stakleničkih plinova koje treba smanjiti ili ograničiti (u tonama za razdoblje od 2008. do 2012.)

               III

               % ukupnih smanjenja koje izdaje Vlada u vidu jedinica ERU ili CER

               IV

               Opis referentne vrijednosti (3)

               V

               % emisija postrojenja obuhvaćenih Direktivom 2003/87/EZ u ukupnim emisijama uključenima u referentne vrijednosti (u slučaju neizravnih smanjenja ili ograničenja potrebno je iznijeti procjenu) (4)

               VI

               Planirana količina smanjenja povezanih sa sustavom trgovanja emisijama (II*III*V)

               (Σ VI) = (Σ VIII/a-VIII/e)

               VII/a

               Za izravna smanjenja i ograničenja, naziv postrojenja u kojem će se dogoditi smanjenja povezana sa sustavom trgovanja emisijama (5)

               VIII/a

               Količina jedinica ERU ili CER koje predstavljaju smanjenja povezana sa sustavom trgovanja emisijama izdana za 2008 (5).

               VIII/b

               Količina jedinica ERU ili CER koje predstavljaju smanjenja povezana sa sustavom trgovanja emisijama izdana za 2009.

               VIII/c

               Količina jedinica ERU ili CER koje predstavljaju smanjenja povezana sa sustavom trgovanja emisijama izdana za 2010.

               VIII/d

               Količina jedinica ERU ili CER koje predstavljaju smanjenja povezana sa sustavom trgovanja emisijama izdana za 2011.

               VIII/e

               Količina jedinica ERU ili CER koje predstavljaju smanjenja povezana sa sustavom trgovanja emisijama izdana za 2012.

      (1)  Popišite sve projektne aktivnosti koje je odobrila država članica.

      (2)  Koristite oznaku dodijeljenu u skladu s Prilogom VI. točki 19. Uredbe (EZ) br. 2216/2004.

      (3)  Navedite ukupne očekivane godišnje emisije u nedostatku projektnih aktivnosti, te skupinu postrojenja u kojima se očekuju takve emisije. Priložite kratak opis primijenjene referentne vrijednosti. Ako se u projektnoj aktivnosti primjenjuje više od jedne referentne vrijednosti, svaku referentnu vrijednost (uz odgovarajući očekivani ukupan godišnji iznos emisija u nedostatku toga dijela projektne aktivnosti) treba upisati u zasebnom retku u tablici zalihe.

      (4)  Navedite kratak opis metode i podataka korištenih za procjenu.

      (5)  Ako će u recima VII/a i VII/b biti popisano više postrojenja, koristite zasebne retke. Udio svakog postrojenja u emisijskim jedinicama u zalihi izračunava se odvojeno.
   PRILOG II.

               Planirana projektna aktivnost
               X

               Planirana projektna aktivnost
               Y

               …

               Ukupna količina kvota u zalihi

               I/a

               Naziv planirane projektne aktivnosti (1)

               I/b

               Identifikacijska oznaka projekta planirane projektne aktivnosti (1)
                   (2)

               I/c

               Datum ili predviđeni datum pisma potpore za planiranu projektnu aktivnost

               I/d

               Predviđeni datum pisma odobrenja za planiranu projektnu aktivnost

               II

               Ukupna planirana količina stakleničkih plinova koje planiranim projektnim aktivnostima treba smanjiti ili ograničiti (u tonama za razdoblje od 2008. do 2012.)

               III

               % ukupnih smanjenja koje izdaje Vlada u vidu jedinica ERU ili CER za planirane projektne aktivnosti

               IV

               Opis referentne vrijednosti (1)
                   (3)

               V

               Procjena % emisija postrojenja obuhvaćenih Direktivom 2003/87/EZ u ukupnim emisijama uključenima u referentne vrijednosti (4)

               VI

               Planirana količina smanjenja povezanih sa sustavom trgovanja emisijama (II*III*V)

               (Σ VI)

               VII/a

               Za izravna smanjenja i ograničenja, naziv postrojenja (ili više njih) u kojem (kojima) će doći do smanjenja povezanih sa sustavom trgovanja emisijama (5)

               VII/b

               Za izravna smanjenja i ograničenja, identifikacijska oznaka postrojenja (ili više njih) u kojemu će doći do planiranih smanjenja povezanih sa sustavom trgovanja emisijama (5)

               VII/c

               Za neizravna smanjenja i ograničenja, kategorija aktivnosti u kojoj će doći do planiranih smanjenja povezanih sa sustavom trgovanja emisijama (6)

               VIII

               Količina emisijskih jedinica oduzeta od raspodjele kategorije postrojenja/aktivnosti navedena u recima VII/a-VII/c za popunjavanje zalihe (5)
                   (6)

      (1)  Ovaj podatak potreban je samo ako je dostupan do vremena predavanja nacionalnog plana raspodjele. Ako za neku projektnu aktivnost još nije izdano pismo potpore, dozvoljeno je u isti stupac grupirati više projektnih aktivnosti koje koriste istu metodologiju za smanjenje emisija.

      (2)  Koristite oznaku dodijeljenu u skladu s točkom 19. Priloga VI. Uredbi (EZ) br. 2216/2004.

      (3)  Navedite ukupne godišnje emisije predviđene u nedostatku dotične projektne aktivnosti, kao i skupinu postrojenja u kojima se očekuje da će do njih doći. Priložite kratak opis primijenjene referentne vrijednosti. Ako se za projektnu aktivnost primjenjuje više referentnih vrijednosti, treba unijeti svaku od njih (uz odgovarajuće ukupne godišnje emisije predviđene u nedostatku toga dijela projektne aktivnosti) u zasebni redak u tablicu zaliha.

      (4)  Kratko opišite metodu i podatke korištene za procjenu.

      (5)  Ako će se u retke VII/a, VII/b i VIII upisivati više navoda, koristite zasebne retke. Udio emisijskih kvota u zalihi iz svakog postrojenja treba zasebno naznačiti.

      (6)  Koristite kategorije aktivnosti definirane u Prilogu I. Direktivi 2003/87/EZ-a.


title: 2013/758/EU: Odluka Vijeća оd 10. prosinca 2013. kojom se utvrđuje da Poljska nije poduzela učinkovito djelovanje kao odgovor na Preporuku Vijeća od 21. lipnja 2013.

text:
               14.12.2013

               HR

               Službeni list Europske unije

               L 335/46

         ODLUKA VIJEĆA
   оd 10. prosinca 2013.
   kojom se utvrđuje da Poljska nije poduzela učinkovito djelovanje kao odgovor na Preporuku Vijeća od 21. lipnja 2013.
   (2013/758/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 8.,
   uzimajući u obzir preporuku Europske komisije,
   budući da:

               (1)

               U skladu s člankom 126. Ugovora o funkcioniranju Europske unije (UFEU) države članice izbjegavaju prekomjerne državne deficite.

               (2)

               Pakt o stabilnosti i rastu temelji se na cilju zdravih državnih financija kao sredstvu jačanja uvjeta za stabilnost cijena i snažan održivi rast koji dovodi do otvaranja novih radnih mjesta.

               (3)

               Vijeće je 7. srpnja 2009. u skladu s člankom 104. stavkom 6. Ugovora o osnivanju Europske zajednice (UEZ) odlučilo da u Poljskoj postoji prekomjerni deficit te izdalo preporuku za smanjenje prekomjernog deficita do 2012., u skladu s člankom 104. stavkom 7. UEZ-a i člankom 3. Uredbe Vijeća (EZ) br. 1467/97 (1). Kako bi se deficit opće države smanjio na ili ispod 3 % BDP-a na vjerodostojan i održiv način, nadležnim tijelima Poljske preporučeno je da provedu fiskalne stimulativne mjere u 2009. kako je planirano, osiguraju prosječne godišnje strukturne proračunske prilagodbe od najmanje 1¼ % BDP-a od 2010., navedu detaljne mjere za smanjenje deficita ispod referentne vrijednosti do 2012. i uvedu reforme kojima će se ograničiti primarni tekući rashodi tijekom sljedećih godina. Vijeće je utvrdilo rok 7. siječnja 2010. za poduzimanje učinkovitog djelovanja.

               (4)

               Komisija je 3. veljače 2010. zaključila da je na temelju jesenske prognoze Komisije 2009. Poljska poduzela potrebno djelovanje u svrhu usklađivanja s preporukom Vijeća od 7. srpnja 2009. kako bi državni deficit dovela u granice referentne vrijednosti iz Ugovora i smatrala da stoga nisu potrebne dodatne mjere u postupku u slučaju prekomjernog deficita. Međutim, na temelju svoje jesenske prognoze 2011. Komisija je smatrala da stanje u Poljskoj nije u predviđenim okvirima i zatražila dodatne mjere, koje je Poljska donijela i javno najavila do 10. siječnja 2012. Komisija je 11. siječnja 2012. potvrdila da su nadležna tijela Poljske poduzela učinkovito djelovanje za pravovremeno i održivo smanjenje prekomjernog deficita i da trenutačno nisu potrebne dodatne mjere u postupku u slučaju prekomjernog deficita za Poljsku.

               (5)

               Vijeće je 21. lipnja 2013. zaključilo da je Poljska poduzela učinkovito djelovanje, no nastupili su nepovoljni gospodarski događaji s velikim posljedicama na javne financije te je Vijeće izdalo revidirane preporuke (2). Stoga je Poljska ispunila uvjete za produljenje roka za smanjenje pretjeranog deficita opće države kako je utvrđeno u članku 3. stavku 5. Uredbe (EZ) br. 1467/97. Vijeće je preporučilo da Poljska okonča stanje prekomjernog deficita do 2014. Također je preporučilo da Poljska dosegne cilj ukupnog deficita opće države od 3,6 % BDP-a u 2013. i 3,0 % BDP-a u 2014., što je u skladu s godišnjim poboljšanjem strukturnog proračunskog salda od najmanje 0,8 % BDP-a i 1,3 % BDP-a u 2013. odnosno 2014., na temelju ažurirane proljetne prognoze Komisije 2013. Preporučilo je da Poljska rigorozno provede već donesene mjere, dopunjujući ih dodatnim mjerama dostatnima za postizanje smanjenja prekomjernog deficita do 2014. Nadalje, preporučilo je da Poljska koristi sve neočekivane dobitke za smanjenje deficita. Vijeće je utvrdilo rok 1. listopada 2013. u kojem Poljska treba poduzeti učinkovito djelovanje i, u skladu s člankom 3. stavkom 4.a Uredbe (EZ) br. 1467/97, detaljno izvijestiti o strategiji konsolidacije koja je predviđena za postizanje tih ciljeva.

               (6)

               Poljska je 2. listopada 2013. podnijela izvješće o učinkovitom djelovanju. Makroekonomski scenarij na kojem se temelji izvješće sličan je onom za konvergencijski program za 2013. Nakon što je zabilježen prosječan realan rast BDP-a od 4 % godišnje u razdoblju od 2001. do 2011., ritam gospodarske aktivnosti usporio se u 2012. na 1,9 %. Makroekonomskim scenarijem na kojem se temelji izvješće o učinkovitom djelovanju predviđa se da će se realni rast BDP-a dodatno usporiti u 2013. na 1,5 % prije nego što se oporavi u 2014. i 2015. s realnim BDP-om povećanim za 2,5 % odnosno 3,8 %. Prema jesenskoj prognozi Komisije 2013. realni rast BDP-a trebao bi iznositi 1,3 % u 2013. te se ubrzati na 2,5 % u 2014. i 2,9 % u 2015. U usporedbi s nadležnim tijelima Poljske, Komisija je manje optimistična o rastu domaće potražnje tijekom razdoblja prognoze, posebno privatne potrošnje i privatnih ulaganja.

               (7)

               Nadležna tijela Poljske predviđaju deficit opće države od 4,8 % BDP-a u 2013., porast u odnosu na 3,9 % BDP-a u 2012. To je lošije od predviđenih 3,5 % BDP-a u ažuriranom konvergencijskom programu za 2013. i posljedica je znatnog nedostatka prihoda od 1,2 % BDP-a i odstupanja rashoda od 0,1 % BDP-a. Za 2014. Ministarstvo financija Poljske predviđa suficit od 4,5 % BDP-a zbog planirane mirovinske reforme, koja posebno za posljedicu ima jednokratan prijenos sredstava u vrijednosti od 8,5 % BDP-a. Očekuje se da će saldo opće države u 2015. prijeći u deficit od 3 % BDP-a.

               (8)

               Prognoza Komisije za 2013. i 2014. slična je prognozama nadležnih tijela Poljske. Također predviđa deficit od 4,8 % BDP-a u 2013. Pogoršanje u usporedbi s 3,9 % BDP-a u temeljnom scenariju postupka u slučaju prekomjernog deficita uglavnom je nastalo zbog manjka prihoda. Predviđa se da će saldo opće države u 2014. biti u suficitu (+ 4,6 % BDP-a) kao posljedica planirane mirovinske reforme. Komisija je manje optimistična od nadležnih tijela Poljske u pogledu 2015. i očekuje deficit opće države od 3,3 % BDP-a. Razlika od 0,3 postotna boda BDP-a nastala je uglavnom zbog nižih tekućih prihoda na temelju nižih predviđanja nominalnog rasta BDP-a kao i većih državnih rashoda za srednju potrošnju. Ciljevi deficita podliježu rizicima provedbe.

               (9)

               I nadležna tijela Poljske i Komisija predviđaju da će bruto dug opće države ostati ispod praga od 60 % tijekom cijelog razdoblja koje se uzima u obzir. Prema jesenskoj prognozi Komisije 2013., predviđa se da će omjer duga i BDP-a pasti s 55,6 % u 2012. na 51 % u 2014., uglavnom kao posljedica najavljenog prijenosa sredstava mirovinskih fondova od 8,5 % BDP-a, prije nego što naraste na 52,5 % u 2015.

               (10)

               S obzirom na to da se prema jesenskoj prognozi Komisije 2013. predviđa da će deficit opće države dosegnuti 4,8 % BDP-a, Poljska neće uspjeti dosegnuti cilj ukupnog deficita od 3.6 % BDP-a koji je preporučilo Vijeće. Također, godišnji prilagođeni strukturni napor u 2013. (0,3 % BDP-a) znatno je ispod preporučenog godišnjeg fiskalnog napora (0,8 % BDP-a). Dubinska analiza, provedena „odozdo prema gore”, novih diskrecijskih mjera koje su dopunjene ocjenom kretanja rashoda, ispravljeno za rashode povećanja/smanjenja koji su izvan kontrole vlade, pokazuje ukupan fiskalni napor od 0,2 % BDP-a. To je ispod razine zahtijevanih dodatnih mjera od 0,4 % BDP-a na kojima se temelji fiskalni napor utvrđenih u Preporuci Vijeća i potvrđuje da Poljska nije provela fiskalni napor u 2013. kako je preporučilo Vijeće.

               (11)

               Komisija u 2014. očekuje suficit opće države u iznosu od 4,6 % BDP-a. Stoga će se cilj ukupnog deficita ispuniti samo zbog jednokratnog prijenosa sredstava mirovinskih fondova. Očekivani godišnji prilagođeni strukturni napor od 1,4 % BDP-a u 2014. je iznad preporučenog godišnjeg fiskalnog napora od 1,3 % BDP-a.

               (12)

               Sveukupno, Poljska nije ispunila fiskalne ciljeve preporučene za 2013., dok se predviđa da će se ciljevi za 2014. navedeni u preporuci Vijeća od 21. lipnja 2013. ispuniti. Međutim, projekcijom Komisije za 2015. očekuje se da smanjenje prekomjernog deficita u 2014. neće biti održivo jer će deficit dosegnuti 3,3 % BDP-a,

         DONIJELO JE OVU ODLUKU:
   Članak 1.
   Poljska nije poduzela učinkovito djelovanje u 2013. kao odgovor na Preporuku Vijeća od 21. lipnja 2013.
   Članak 2.
   Ova je Odluka upućena Republici Poljskoj.

      Sastavljeno u Bruxellesu 10. prosinca 2013.

            Za Vijeće

            Predsjednik

         R. ŠADŽIUS

      (1)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (2)  Preporuka Komisije od 21. lipnja 2013. s ciljem okončanja stanja pretjeranog državnog deficita u Poljskoj.